הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 71, 2016-08-02 11:00

אלי כהן: חברים יקרים, אני מתכבד לפתוח את הישיבה בנושא הרשות הלאומית להתחדשות עירונית.

אלי כהן: אני קודם כל רוצה להצביע על הרביזיה שהוגשה אתמול.

אלי כהן: מי בעד הרביזיה?

אלי כהן: מי נגד?

אלי כהן: בעד – מיעוט

אלי כהן: הרביזיה לא נתקבלה.

אלי כהן: הרביזיה נדחתה.

אלי כהן: תודה.

אלי כהן: אני רוצה לעבור על מספר הסכמות שהיו בנושא.

אלי כהן: האחת, בנושא של הוועדה המייעצת.

אלי כהן: היה רשום שם שיהיה נציג לארגונים החברתיים ונציג הארגונים החברתיים ימונה על ידי שר הרווחה.

אלי כהן: כאן אני רוצה שאנחנו נוסיף תיקון שהוא תיקון משולב, והנה, גם הגיע חבר הכנסת יונה שזה קשור גם אליו.

אלי כהן: אני גם דיברתי על הנושא הזה עכשיו עם חברת הכנסת תמר זנדברג, מכיוון שזה היה תיקון שנעשה לבקשתה ואני רוצה לסכם את שני הנושאים האלה.

אלי כהן: חבר הכנסת יונה, אתה זוכר את ההסתייגות שלך מאתמול.

יוסי יונה: כן.

אלי כהן: בנושא חובות הדיווח.

יוסי יונה: כן.

אלי כהן: אני רוצה לקבל את ההסתייגות שלך וכן להכניס אותה.

אלי כהן: יחד עם זאת, בנושא של הוועדה המייעצת אני רוצה שנציג הארגונים החברתיים – ושוחחתי עם תמר זנדברג – זה יהיה בהסכמת שר הרווחה ושר הבינוי והשיכון.

<תומר רוזנר: שר הרווחה בהסכמת שר הבינוי והשיכון.

אלי כהן: שר הרווחה בהסכמת שר הבינוי והשיכון.

<עינת גנון: אדוני, הממשלה מבקשת שאותו נציג יהיה בעל עמדה מייעצת בוועדה המייעצת.

אלי כהן: לא.

אלי כהן: אמרת, תודה.

אלי כהן: שר השיכון יקבע יחד עם שר הרווחה מי הנציג שהם ירצו.

<אבנר עורקבי: למה בעל עמדה מייעצת?

<אבנר עורקבי: למה?

אלי כהן: אתה יודע שאני מכבד אותך, שמעת את דעתי ואני מבקש לא להרחיב.

אלי כהן: תודה.

<אבנר עורקבי: לא.

<אבנר עורקבי: אני לא מוכן לזה.

אלי כהן: תודה.

אלי כהן: תומר, אנחנו מאשרים את ההסתייגות של יוסי יונה ומאשרים את הסעיף.

<תומר רוזנר: קודם מצביעים על ההסתייגות.

<תומר רוזנר: אנחנו מצביעים על סעיף 20א.

אלי כהן: חבר הכנסת יונה, אנחנו רוצים לקבל את ההסתייגות שלך.

יוסי יונה: אני שמח מאוד.

<תומר רוזנר: אנחנו מכניסים את ההסתייגות של חבר הכנסת יונה בסעיף 20א.

<תומר רוזנר: כל מה שמחוק חוזר לנוסח כי זה מה שהוא ביקש, בעמוד 18.

חיים ילין: אפשר לשאול שאלה?

אלי כהן: בהחלט.

חיים ילין: הייתי עכשיו עם יוסי על 382.

אלי כהן: אני אבהיר על מה אנחנו מצביעים.

אלי כהן: אתמול הגיש הסתייגות חבר הכנסת יונה שעל פיה הוא מבקש שהדיווחים לכנסת יהיו דיווחים מפורטים יותר.

אלי כהן: הכנסנו סעיף של דיווחים לכנסת.

אלי כהן: הוא ביקש גם נושאים.

אלי כהן: אני מציע לקבל את ההסתייגות של חבר הכנסת יונה.

אלי כהן: בד בבד על מנת ליצור איזון בוועדה המייעצת, שם יש נציג למשרד הבינוי ויש נציג למשרד הרווחה, הסכמנו לבקשת חברי הכנסת להוסיף נציג של ארגונים חברתיים.

אלי כהן: בין היתר ההסתייגות הזאת הייתה על ידי חברת הכנסת זנדברג.

אלי כהן: אני ביקשתי ממנה שהמינוי של נציג הארגונים החברתיים יהיה בהסכמה של שר הרווחה ושל שר הבינוי.

אלי כהן: לכן אני מבקש לאשר את הסעיפים האלה.

חיים ילין: את זה הבנתי וזה בסדר גמור.

חיים ילין: אני רוצה לדעת.

חיים ילין: כל השינויים שאתמול הצבענו עליהם מופיעים כאן בחוק?

חיים ילין: כל האמירות של האוצר?\

<תומר רוזנר: לא.

אלי כהן: סיימנו ב-12:00 בלילה.

<תומר רוזנר: זה כבר הוצבע.

חיים ילין: לא יודע.

חיים ילין: אתם הקפצתם אותנו ב-11:30 היום להצביע על החוק או להצביע על מה?

חיים ילין: מה המטרה היום?

חיים ילין: מה עכשיו אנחנו עושים?

אלי כהן: יש לנו שלושה סעיפים ואנחנו נצביע על שלושה סעיפים.

אלי כהן: עכשיו אנחנו מאשרים את הסעיף שהשארנו בצריך עיון לאור בקשתו של חבר הכנסת יונה.

חיים ילין: נצביע.

חיים ילין: מה הלאה?

שולי מועלם-רפאלי: יש שלושה דברים שבאנו להצביע עליהם.

אלי כהן: יש לנו שלושה דברים.

אלי כהן: נסיים את הדבר הראשון, נעבור לדבר השני, נעבור לדבר השלישי.

שולי מועלם-רפאלי: שואל חבר הכנסת ילין מתי יהיה כל החוק עם כל השינויים שיוכל חבר הכנסת ילין לראות אותם בעיניו.

אלי כהן: היועץ המשפטי יתייחס.

אלי כהן: בבקשה אדוני.

<תומר רוזנר: השינויים הוצגו בפני הוועדה לפני ההצבעות וההצבעות התקיימו אמש.

<תומר רוזנר: השינויים לא הוכנסו עדיין בנוסח אבל הובהרו בצורה מאוד ברורה בדברינו.

<תומר רוזנר: כמובן שמפאת לוח הזמנים הצפוף של הכנסת, לא עלה בידינו להכין את הנוסח כפי שסוכם אמש על ידי הוועדה הנכבדה.

<תומר רוזנר: אנחנו נביא את הנוסח המלא והמפורט בפני המליאה.

<תומר רוזנר: ההצבעות כבר התקיימו חבר הכנסת ילין.

אלי כהן: יש פרוטוקול של כל מה שנאמר.

חיים ילין: חברים, תקשיבו טוב.

חיים ילין: אני חוזר על הדיון שהיה אתמול בלילה.

חיים ילין: אלי בא אלי ואמר לי למה יצאתי עצבני.

חיים ילין: אמרתי שאני כבר לא סומך על אף אחד אלא אני סומך רק – תסלחו לי – על מה שכתוב כאן.

חיים ילין: נאמרו הרבה דברים על ידי משרד המשפטים, על ידי משרד האוצר, על ידי משרד השיכון ואני מאוד סומך על כולם אבל אני סומך על החוק שאני צריך להצביע בעדו.

חיים ילין: כל עוד כל מה שנלחמנו עליו לא מופיע בחוק, הוא נאמר בעל פה, ולמרות שהוא נרשם בפרוטוקול, אני לא יכול להצביע.

חיים ילין: אני באופן אישי.

חיים ילין: אני מדבר עלי, חיים ילין, לא יכול להצביע בעד החוק ואני לא מסיר כהוא זה את ההסתייגויות.

חיים ילין: לא שיניתי את דעתי מאתמול ב-11:30 בלילה.

חיים ילין: אני מבקש שיתנו לנו את החוק אחרי כל הצבעות כשהוא כתוב ואז נצביע עליו ברגע שהוא כתוב, גם אם זה היום בשעה 1:00 בלילה.

<תומר רוזנר: אבל כבר הצבענו.

אלי כהן: חבר הכנסת ילין, מכיוון ששנינו כבר מעל שנה כאן בבית הזה ומכיוון שכבר היית שותף ללא מעט חוקים, כאמור יש פרוטוקול מלא לישיבה.

אלי כהן: באמת, אין אומרים שבחו של אדם בפניו אבל אני חושב שהוועדה הזאת התברכה ביועץ משפטי מעולה שאני יכול להגיד לך שהוא הציע הצעות.

אלי כהן: תומר, אם תוכל בבקשה להתייחס.

חיים ילין: אלי, אתה מביא אותי למקום אחר.

אלי כהן: חיים, לא בציניות.

אלי כהן: אתה היית שותף בלא מעט חוקים ואתה יודע שהתיקונים תמיד נעשים.

חיים ילין: כבוד היושב ראש, הדבר האחרון שאפשר להגיד עלי זה שאני ציני.

חיים ילין: אני לא יודע מה זאת המילה הזאת.

חיים ילין: אני ציוני, כן, אבל לא ציני.

חיים ילין: מאוד חשוב להבין את זה.

חיים ילין: אני לא שופט אותך.

אלי כהן: חס וחלילה, גם אני לא שופט אותך.

חיים ילין: אני סומך על תומר אבל אני לא סומך לאורך כל התהליך הזה שמשרדי הממשלה לא מגיעים לעמק השווה והם רבים ביניהם.

אלי כהן: מי שמגיש את החוק, זה היועץ המשפטי של הוועדה.

אלי כהן: עם כל הכבוד ליועצים המשפטיים המכובדים, וכל אחד כבודו במקומו מונח, לא הם מגישים.

אורלי לוי אבקסיס: אם זאת הייתה שאלה חוקתית, הוא היה עוצר את זה.

אורלי לוי אבקסיס: נכון?

<תומר רוזנר: אני רק אבהיר.

<תומר רוזנר: הנוהל בכנסת הוא שמתקבלים במהלך הדיונים תיקונים לנוסח ההצעה.

<תומר רוזנר: התיקונים האלה מובהרים בצורה ברורה ומפורשת עד תום בפני חברי הכנסת לפני שמתקיימת ההצבעה.

<תומר רוזנר: הנוסח המדויק של התיקונים כפי שהוא מגובש בסופו של דבר מונח בפני מליאת הכנסת לפני ההצבעה לקריאה שנייה ושלישית.

<תומר רוזנר: ולכן אין כאן הליך יוצא דופן.

<תומר רוזנר: כל התיקונים עליהם סוכם בוועדה ינוסחו על ידינו לפני שהחוק יונח לקריאה שנייה ושלישית על שולחן הכנסת.

<תומר רוזנר: לכן אין כאן סטייה מתקינות הליך החקיקה.

אלי כהן: תודה רבה.

אלי כהן: אנחנו נעבור להסתייגות של חבר הכנסת יונה.

אלי כהן: רשותכם, נעבור להצבעה על סעיף 20א שכאמור היא תכלול את ההסתייגות של חבר הכנסת יונה.

אלי כהן: מי בעד?

אלי כהן: מי נגד?

אלי כהן: בעד – רוב

אלי כהן: סעיף 20א נתקבל.

אלי כהן: סעיף 20א התקבל.

חיים ילין: בסוף בוא נראה את הקרן ובוא נראה איך מצביעים.

חיים ילין: בואו נראה מה משרד המשפטים אומר.

אלי כהן: נקודה נוספת, ברשותכם.

אלי כהן: נקודה שנייה התייחסה לנושא של ועדות התכנון.

אלי כהן: הייתה כאן סוגיה פנים ממשלתית.

אלי כהן: אני הבנתי שהגעתם להסכמה ואני מברך עליה.

אלי כהן: תציגו את ההסכמה בבקשה.

<מעין נשר: אנחנו הסכמנו שלטובת קידום העניינים של ועדת המשנה והקושי לאשר יושב ראש ועדת משנה שאיננו יושב ראש הוועדה המחוזית עצמה, אנחנו בעצם נבקש לתקן את ההצעה כך שיושב ראש ועדת המשנה יהיה נציג שר האוצר.

<מעין נשר: נציג שר השיכון יהיה חבר בוועדה ויהיה ממלא מקום היושב ראש.

אורלי לוי אבקסיס: אני מתנגדת.

אלי כהן: יש כאן הסכמה בין משרד הבינוי למשרד האוצר.

אורלי לוי אבקסיס: אתה יודע מה השיקולים של האוצר.

אלי כהן: יש הסכמה.

את לא יודעת שהיום כל התכנון נמצא באוצר?

באופן טבעי מינהל התכנון יהיה בראש הוועדה.

<מעין נשר: הוא כמובן נציג מינהל התכנון.

<מעין נשר: הוא לא נציג של אגף התקציבים או החשב הכללי.

אורלי לוי אבקסיס: אני רוצה לומר משפט.

אלי כהן: בבקשה.

אורלי לוי אבקסיס: אתמול מה שהיה, והיה מרתון מטורף אחרי חודשים שאנחנו דנים בחוק הזה והכנסנו בו המון שינוים, באמת, אלי, צריך להגיד תודה רבה גם ליושב ראש הוועדה, למשרד השיכון, בעיקר לשר השיכון בנושא הזה, ועל ההגנה על החלשים בתוך המקומות האלו באמת תוך שימת דגש על הדיירים של הדיור הציבורי.

אורלי לוי אבקסיס: הצלחנו להכניס גם תיקונים לאוכלוסיות מוחלשות אחרות שאינן דרי הדיור הציבורי.

אורלי לוי אבקסיס: אבל מה שהיה אתמול בוועדה, אותי זעזע כי השתמשו במשנה ליועץ משפטי כדי להעביר כאן דברים פוליטיים והדברים הפוליטיים האלו בעיני מסוכנים.

אורלי לוי אבקסיס: אם בסופו של התהליך ישתמש נציג האוצר, וכולנו כחברים היינו עדים לכך - - -

<קריאה: הם הגיעו להסכמה.

<קריאה: השרים הגיעו להסכמה.

<קריאה: לא רציתי לשפוט ביניהם.

אורלי לוי אבקסיס: לא סיימתי את דבריי.

אורלי לוי אבקסיס: אדוני היושב ראש, אני רוצה את תשומת לבך.

אורלי לוי אבקסיס: זה החמיר ולקראת סוף הדיון ראינו את השימוש בנציג של היועץ המשפטי עד כדי כך שניסו לבטל את הנציג החברתי ואת זכות ההצבעה שלו, אם גם זה בסיכומים בין השרים, אני אומרת שזה נושא חדש ואנחנו ננסה לדון בו בוועדת הכנסת.

אורלי לוי אבקסיס: אני רוצה להבין.

אורלי לוי אבקסיס: המניפולציות הפוליטיות חצו גם את שומרי הסף במדינה.

אורלי לוי אבקסיס: אני הייתי מעדיפה נציג משרד שיכון כיושב ראש ועדה ואני אומר לך למה.

אורלי לוי אבקסיס: כי האינטרסים של משרד האוצר הם אינטרסים כלכליים גרידא ולפעמים הם עושים את זה בדרך דורסנית.

אורלי לוי אבקסיס: אני רוצה להגיד לך שאתמול ניסו להגיד לנו למה לא לשמור על זכויות מכירה של דיירי הדיור הציבורי ובא פתאום נציג האוצר ואמר שאנחנו שומרים על הכסף, רוצים לשמור על הכסף של הדיור הציבורי, וזה אחרי שהם גנבו שלושה וחצי מיליארד שקלים מהכסף של הדיור הציבורי.

אורלי לוי אבקסיס: אני לא סומכת עליהם, לא המטרות של פקידי האוצר ולא על הביצוע.

דוד ביטן: אני רוצה לענות לך.

אלי כהן: בבקשה.

אלי כהן: חבר הכנסת ביטן יענה לך.

דוד ביטן: זה עניין תכנוני.

דוד ביטן: לא יעלה על הדעת שבוועדה מחוזית למשל יושב נציג משרד השיכון תחת יושב ראש הוועדה ובוועדה אחרת הוא ישב באופן הפוך.

דוד ביטן: זה לא הגיוני, לא סביר ולכן יש הגיון בדבר הזה.

תפסיקו לקרוא לזה נציג משרד האוצר.

זה מינהל התכנון.

זה שהמדינה העבירה את זה לאוצר, זה משהו אחר.

שולי מועלם-רפאלי: אני מניחה שבהסכם הקואליציוני הבא זה ימצא את מקומו במקום אחר.

<קריאה: חברת הכנסת אורלי לוי, זה לא נציג האוצר אלא נציג מינהל התכנון.

אלי כהן: חברים, כרמית יולס, משרד המשפטים.

<כרמית יולס: אני רוצה להשלים מילה אחת.

<כרמית יולס: יושב ראש הוועדה המחוזית הוא לעולם יושב ראש ועדות המשנה.

<כרמית יולס: אנחנו מדברים על תכניות ברמה מפורטת שאפשר להוציא מתוכן היתרי בנייה.

<כרמית יולס: המומחיות נמצאת אצלו וזאת דרך המלך.

אורלי לוי אבקסיס: משרד השיכון לא יודע לעשות את זה.

<קריאה: זה מינהל התכנון.

<כרמית יולס: משרד השיכון לא עומד בראש הוועדה וגם לא בראש ועדת המשנה.

<כרמית יולס: אני רוצה לתקן ולומר שלמיטב הבנתי המשנה ליועץ המשפטי לממשלה שהיה כאן אתמול לא התייחס לגופם של דברים ביחס לנציג החברתי וזאת ההחלטה שהתקבלה.

אורלי לוי אבקסיס: מה את אומרת?

אורלי לוי אבקסיס: את לא נשארת לשעות המאוחרות, אז את לא יודעת מה אנחנו שמענו ומה לא.

<כרמית יולס: זה מה שאני הבנתי.

אורלי לוי אבקסיס: כלי בידי ערן במשרד האוצר.

אורלי לוי אבקסיס: זה הגיע לידי כך שהוא רצה להכניס הסתייגות שהוא לא ידע על איזה סעיף.

אורלי לוי אבקסיס: פשוט בושה וחרפה.

אלי כהן: תודה רבה.

אלי כהן: הייתה הבהרה.

אלי כהן: חברים, ההבהרה הייתה שזה נציג מינהל התכנון.

אלי כהן: יושב ראש.

אלי כהן: על רקע ההסכמה, על איזה סעיף אנחנו מצביעים.

<תומר רוזנר: על סעיף 22(2) שעניינו ועדת המשנה.

<תומר רוזנר: השינוי יהיה: יושב ראש הוועדה יהיה יושב ראש הוועדה המחוזית.

<תומר רוזנר: חבר הוועדה יהיה נציג משרד השיכון והוא יהיה ממלא מקומו של היושב ראש.

דוד ביטן: מקובל.

אלי כהן: מי בעד אישור סעיף 22(2)?

אלי כהן: מי נגד?

אלי כהן: בעד – פה אחד

אלי כהן: סעיף 22(2) נתקבל.

אלי כהן: הסעיף אושר.

אלי כהן: ברשותכם, נשארנו עם הסעיף האחרון, סעיף שמתייחס לסוגיית מינוי מנהל הרשות.

אלי כהן: סדר הדוברים יהיה כדלקמן: נציג משרד המשפטים, לאחר מכן ידברו ממשרד הבינוי מנכ"ל המשרד והיועץ המשפטי של המשרד, התייחסות ככל שתהיה לחברי הכנסת.

אלי כהן: אם יהיו הסתייגויות לצורך העניין, אנחנו נשמע אותן ולאחר מכן נצביע.

אלי כהן: זה הסעיף האחרון.

יגאל גואטה: אדוני היושב ראש, מכיוון שהסעיף הזה הוא מורכב והוא כנראה ייקח זמן, ברשותך, דיברנו אתמול על כך שנזכיר היום שוב שבעזרת השם תישן טוב ותנוח עליך רוח אהבה, אחווה, שלום ורעות והתחשבות בנכים.

יגאל גואטה: סיכמנו בצהרים - - -

דוד ביטן: לא.

דוד ביטן: דיברנו רק על הקשישים.

יגאל גואטה: חכה רגע.

יגאל גואטה: דוד, תקשיב עד הסוף.

יגאל גואטה: אתה עוד לא יודע ואתה כבר מתייחס.

דוד ביטן: אני יודע מה אתה רוצה.

יגאל גואטה: אתה מסתובב בכל הוועדות ואתה מבין בכל הנושאים ואתה עושה פשרות.

יגאל גואטה: אתה ראש ממשלה בפני עצמו.

דוד ביטן: מה לא בסדר?

דוד ביטן: אני לא מבין.

יגאל גואטה: מי שחושב שביבי הוא קוסם, יש לו טעות.

יגאל גואטה: אתה הקוסם.

אלי כהן: חבר הכנסת גואטה, בבקשה.

יגאל גואטה: אני מבקש בתחנונים עבור ציבור המוגבלים.

יגאל גואטה: באמת, זה לא סיפור גדול.

יגאל גואטה: זה רק עבור מוגבלים שמתפרנסים מקצבת נכות ושזאת דירה יחידה עבורם.

יגאל גואטה: אני מבקש להחזיר בחזרה את זה ואני אודה לך מאוד.

אלי כהן: תודה חבר הכנסת גואטה.

אלי כהן: משהו שקשור למינוי, גברתי?

יוליה מלינובסקי: כנראה פספסתי, איחרתי בכמה דקות, ורציתי לשאול האם יש הסכמות לגבי מינוי.

אלי כהן: ברשותך, זה הסעיף האחרון.

אלי כהן: אנחנו נדבר.

אלי כהן: אני רק רוצה ברשותכם לתחם את הנושא כדי שנדע על מה אנחנו מדברים.

אלי כהן: לצורך העניין, החוק הזה הוגש על ידי משרד האוצר כאשר בסופו של דבר הרשות הזאת אמורה להיות זרוע ביצועית של משרד הבינוי והשיכון שכאמור תבוא ותטפל בנושא.

שולי מועלם-רפאלי: אדוני היושב ראש, רגע.

שולי מועלם-רפאלי: נאמרה כאן הערה לא במקום כלפי חברת הכנסת.

אלי כהן: איזו הערה?

אלי כהן: לא שמעתי.

שולי מועלם-רפאלי: לגבי השיג ושיח הרועש כאן בקצה.

<קריאה: להציף את זה, זה מעצים את זה.

שולי מועלם-רפאלי: בסדר, אבל חברת הכנסת מעירה לך ואת מעירה לה בחזרה ומתחיל כאן דו שיח.

אלי כהן: סליחה, מה נאמר?

שולי מועלם-רפאלי: זה לא ראוי.

שולי מועלם-רפאלי: אין לזה מקום.

שולי מועלם-רפאלי: אולי היה מיותר בכלל להגיד את ההערה כלפי חברת הכנסת.

אלי כהן: הבא שיעיר לחבר כנסת, פשוט יעזוב את האולם.

<קריאה: אתם רוצים לאפשר לי להסביר מה אמרתי?

אלי כהן: לא.

אלי כהן: אין התפרצויות.

אלי כהן: אנחנו דנים רק בסעיף הזה.

אלי כהן: במסגרת הדיון ביקש שר הבינוי והשיכון פטור ממכרז לצורך העניין, כאשר מזכירים שהנושא הזה היה גם במקרה של רשות החשמל.

אלי כהן: יחד עם זאת, במסגרת דיונים שהתקיימו עלתה אפשרות של ועדת איתור.

אלי כהן: אמרו חברי הכנסת, חלקם לפחות, שוועדת איתור שתמונה על ידי השר, אין בה נפקות מסוימת.

ישראבלופ.

אלי כהן: לכן, במסגרת הדיון שעלה, עלתה האפשרות הבאה כהצעת פשרה, בין היתר מול השר גלנט, שלמעשה יהיה פטור ממכרז רק ליושב ראש הראשון ולתקופה של שנה וחצי כאשר המטרה שלה היא ההקמה.

אלי כהן: עכשיו אנחנו נשמע את התייחסות הגופים המקצועיים.

אלי כהן: ההתייחסות תהיה עד שלוש דקות לכל אחד מכיוון שכבר אמרתם את הדברים אתמול.

אלי כהן: אם יש משהו, רק תאמרו אותו בתמצית.

אלי כהן: עד שלוש דקות, בבקשה.

<בשארה אלי פארן: נציבות שירות המדינה.

<בשארה אלי פארן: ביקשתם שנלך, נתייעץ ונבחן את זה שוב פעם עם השר.

<בשארה אלי פארן: למיטב הבנתי הבוקר התקיימה שיחה בין הנציב לבין השר עם הצעה להעביר את דרך המינוי בדרך המלך.

<בשארה אלי פארן: דהיינו, השר יעביר את הבקשה שלו לוועדת שירות המדינה גם למינוי המנהל הראשון של הרשות בפטור ממכרז לתקופה אפילו עד שנתיים ולא רק 18 חודשים, ושזה יעבור בדרך המלך.

<בשארה אלי פארן: למיטב הבנתי השר לא הסכים למנגנון הזה והוא מתעקש שזה יישאר בחוק.

אורלי לוי אבקסיס: מה שרת המשפטים אומרת?

<בשארה אלי פארן: העמדה המקצועית שלנו היא כן להתנגד גם לנוסח ההצעה של המינוי הראשוני בחוק.

אלי כהן: תודה רבה אדוני.

אלי כהן: משרד המשפטים, עד שלוש דקות.

<דני חורין: גם עמדתנו כייעוץ המשפטי לממשלה, כפי שאמר גם ארז קמיניץ אתמול, שלא נכון לקבוע כאן בחקיקה פרטנית הוראה לגבי פטור מלא ממכרז, גם אם זה לתקופה זמנית.

<דני חורין: יש דרך מלך שקבועה בחוק שירות המדינה (מינויים).

<דני חורין: העניינים נבחנים על ידי ועדת שירות לפי קריטריונים שקבעה הממשלה.

<דני חורין: לא נכון לחרוג מזה, לא נכון לאפשר במסגרת הזו של החקיקה הזו את ההוראה הזו כי הדבר ישמש גם כפתח לכך שגם בחוקים אחרים, גם בדברי חקיקה פרטניים אחרים, הדבר ייעשה כך.

<דני חורין: יש על זה ביקורת של מבקר המדינה ואנחנו חושבים שזה לא נכון וממילא יש מענה, כפי שצוין גם קודם, בדרך המלך של חוק שירות המדינה (מינויים).

אורלי לוי אבקסיס: אני לא הבנתי.

אורלי לוי אבקסיס: מה עמדת שרת המשפטים?

אלי כהן: אנחנו נגיע לזה.

שולי מועלם-רפאלי: זאת עמדת שרת המשפטים.

אורלי לוי אבקסיס: לא.

אורלי לוי אבקסיס: זאת לא עמדת השרה אלא עמדת משרד המשפטים.

אלי כהן: זאת עמדת משרד המשפטים.

אלי כהן: לא שרת המשפטים.

אורלי לוי אבקסיס: דרך אגב, עמדת היועץ המשפטי הייתה לא לאפשר זכויות של דיירי הדיור הציבורי בהתחדשות עירונית.

אורלי לוי אבקסיס: זאת הייתה העמדה של הגורמים המשפטיים.

אורלי לוי אבקסיס: אני רוצה לדעת מה עמדת השרה, רק כדי שאני אבין.

<קריאה: הם לא מייצגים את השרה.

אורלי לוי אבקסיס: שר השיכון יצא כנגד העמדה המשפטית שאסור לתת זכויות לדיירי דיור ציבורי בהתחדשות עירונית.

<דני חורין: אמרתי בתחילת דבריי שאני מציג את עמדת הייעוץ המשפטי לממשלה.

אלי כהן: תודה אדוני.

אלי כהן: אני מכבד את עמדתך.

אלי כהן: אגב, אני שוחחתי הבוקר עם השר גלנט ואני יודע שהתקיימה שיחו לבין השרה שקד ותכף אולי נקבל יותר פרטים.

אלי כהן: אני מבקש עכשיו לשמוע שני נציגים ממשרד הבינוי והשיכון.

<אשל ארמוני: שלום לכל חברי הוועדה.

<אשל ארמוני: בראש ובראשונה אני רוצה להודות לכל האנשים שהשקיעו כאן חודשים ארוכים לטובת דיונים על החוק הזה.

<אשל ארמוני: אני מאוד מעריך.

<אשל ארמוני: אני יודע שהייתה כאן הרבה מאוד עבודה ואני חושב שבסופו של דבר גם אם לא מסכימים, זה לב לבו של התהליך הדמוקרטי וטוב שכך.

<אשל ארמוני: באשר לנושא המינוי.

<אשל ארמוני: אני רוצה לתת את נקודת המבט שלי כמי שבעצם מכיר את הנושאים ברמה האופרטיבית.

<אשל ארמוני: אני רוצה להביא בפניכם את עמדת השר וגם את עמדת המשרד.

<אשל ארמוני: אני מסתכל בהנאה מרובה על הפלורליזם שקיים במשרד המשפטים, גם אצלנו יש פלורליזם כזה אלא העניין הוא שאנחנו מסכימים עם השר בעניין הזה ואנחנו סוברים, וזאת עמדת השר, שמכיוון - - -

יגאל גואטה: סליחה, אני חושב שזה לא יפה שלא מתייחסים למשרד המשפטים לא במהות וגם לא בדיבור.

יגאל גואטה: לפחות תעשו את עצמכם מקשיבים.

חיים ילין: יש כאן עוד פעם ניגוח בין משרד השיכון למשרד המשפטים.

חיים ילין: תקשיב.

חיים ילין: אם אנחנו צריכים להכריע על החוק, אנחנו נכריע ונצפצף על כל המשרדים.

חיים ילין: אם הם יכריעו, אני אצביע נגד החוק.

חיים ילין: את זה אני מנסה להסביר מהלילה.

אלי כהן: אתה צודק.

אלי כהן: אנחנו לא אהבנו את חוסר התיאום בין המשרדים.

חיים ילין: אני שומע בין השורות על הפלורליזם במשרד המשפטים ואני לא מקבל עמדה.

חיים ילין: אם החוק הזה, כמו שהיושב ראש אמר הוא שאנחנו כותבים אותו, אז אתם תלכו בדיוק לפי מה שאנחנו חושבים ולא לפי מה שאתם חושבים.

אלי כהן: אשל, אני מבקש, ברשותך, תגיד התייחסות רק למה משרד הבינוי והשיכון והשר עצמו מבקשים את הנושא של הפטור ממכרז ל-18 חודשים.

אלי כהן: אני מבקש ממך להתייחס רק לסוגיה הזאת.

<אשל ארמוני: בסדר.

<אשל ארמוני: אנחנו רואים בפנינו משימה לאומית חשובה שרוצים לצאת לדרך מיד.

<אשל ארמוני: אנחנו סוברים ששיקול הדעת של השר לבחירה של אדם מתאים, אפשר לסמוך עליו.

<אשל ארמוני: הרי לא יעלה על הדעת שאנחנו לא רוצים להצליח במשימה הזאת.

<אשל ארמוני: אין כאן שום חתירה למציאת ג'ובים אלא רצון לצאת לדרך מיד.

<אשל ארמוני: מדובר אך ורק בבחירה ראשונה.

<אשל ארמוני: מדובר אך ורק בתקופה מוגבלת לשנתיים.

<אשל ארמוני: לכן אנחנו סוברים שבמקרה הזה ראוי שחברי הכנסת הנכבדים יסתכלו גם באופן מאוזן על הטיעונים האופרטיביים להצלחת המשימה.

<אשל ארמוני: בשולי הדברים צריך לומר, כפי שנאמר כאן קודם, ששרת המשפטים איננה רואה מניעה חוקתית והדברים שהועלו כאן על ידי היועץ המשפטי, הם כבר נאמרו ואני לא אחזור עליהם.

חיים ילין: דרך אגב, זה לא נכון מה שאתה אומר.

<קריאה: זה גם לא קשור.

חיים ילין: תסלח לי שאני מתקן אותך.

חיים ילין: זה לא נכון.

חיים ילין: אני אקריא לך כי אני עם משרד המשפטים בקטע הזה.

חיים ילין: מנהל הרשות ייבחר באמצעות הליך של מכרז כאמור בחוק שירות המדינה.

חיים ילין: זה מה שהם אמרו.

חיים ילין: עכשיו אני אפרש לך את זה.

חיים ילין: הם גם אמרו שאם יביאו את זה לוועדה, יתכן מאוד שהוועדה תשתכנע בגלל הטיעונים שלך שזה פטור ממכרז, אבל ללכת בדרך המלך.

חיים ילין: אותי לימדו שאם אתה רוצה להגיע מהר, סע לאט.

חיים ילין: אם אתה רוצה קיצורי דרך, לא תגיע לשום מקום.

אלי כהן: אשל, התייחסות רק למה זה חשוב לכם.

<אשל ארמוני: אני אומר.

<אשל ארמוני: הנושא הזה חשוב מכיוון שגם התהליך הזה הוא תהליך שבדרך כלל לוקח זמן ובתהליך הזה בסופו של דבר יש בוועדת השירות עליה אתה מדבר 11 חברים, חלקם מנכ"לים של משרדים, חלקם נציגי ציבור, התהליך הזה הוא תהליך שבסופו של דבר יש לו שלושה פתרונות אפשריים.

<אשל ארמוני: יכול שירצו מכרז, יכול פטור ממכרז ויכול גם ועדת איתור.

<אשל ארמוני: אנחנו חוששים שהתהליך הזה יתארך ומכיוון שאנחנו רוצים לצאת לדרך מיד, אנחנו חושבים שנכון הוא לתת לשר לבחור בפטור ממכרז לזמן מוגבל ולצאת לדרך ולעבוד.

אלי כהן: לזמן מוגבל לטובת ההקמה.

<אשל ארמוני: לזמן מוגבל.

<אשל ארמוני: בוודאי.

אלי כהן: היועץ המשפטי של משרד הבינוי, בבקשה.

<אלעזר במברגר: שלום לכם.

<אלעזר במברגר: אני רוצה לעשות קצת סדר מבחינת האופן שבו הממשלה מגיעה אל הכנסת.

<אלעזר במברגר: בסוף אנחנו בדיון בוועדה בכנסת וחברי הכנסת צריכים להצביע ולהחליט.

<אלעזר במברגר: כאן חשוב לי שתבינו שזוהי סיטואציה יחסית חריגה.

<אלעזר במברגר: אנחנו במצב שבו הממשלה הקודמת הצביעה על נוסח חוק, הכנסת הנוכחית אישרה דין רציפות על הצעת החוק הזאת ובסיטואציה מיוחדת מהסוג הזה אנחנו נדרשים לייצר הסכמות ממשלתיות על כל תיקון שמובא בפני הוועדה.

<אלעזר במברגר: לייצר הסכמה ממשלתית בין שלושה-ארבעה שרים על כל תיקון ותיקון, זה מאוד מאוד מסובך.

<אלעזר במברגר: לכן הדיון בהצעת החוק היה לא פשוט.

<אלעזר במברגר: כאן אתם קיבלתם תמונה, אני חושב, מדויקת.

<אלעזר במברגר: בתוך השיח הממשלתי, כפי ששמעתם מנציגי משרד המשפטים וגם מנציגי משרד האוצר, לא הגענו להסכמה.

<אלעזר במברגר: שר השיכון רצה את אותו פטור ממכרז.

<אלעזר במברגר: לא הגענו להסכמה.

<אלעזר במברגר: לא הצלחנו להגיע להסכמה בתוך הממשלה.

חיים ילין: תסתכל שמאלה, ואז תבין איפה נסגרים הדברים.

<קריאה: אנחנו לא המצאנו את הדמוקרטיה.

<אלעזר במברגר: בעיני זאת תמונה שצריך לתת לחברי הכנסת.

חיים ילין: זה חוסר כבוד גם ליועץ המשפטי של משרד השיכון ברגע שסוגרים שם את הדילים.

חיים ילין: מצטער.

<אלעזר במברגר: אדוני היושב ראש, לא הצלחנו להגיע, כפי שאתה יודע, בתוך השיח הממשלתי להסכמה על העניין הזה.

<אלעזר במברגר: השיח הממשלתי לדעתי מוצה, שמענו את העמדות, אין לנו הסכמה לדרישה הזאת של שר הבינוי והשיכון.

<אלעזר במברגר: שר הבינוי והשיכון עומד על דרישתו זו.

<אלעזר במברגר: בנקודה הזו, כשהוא בא אלי, ולדעתי גם למשרד המשפטים, ושואל האם בסוף חברי הכנסת, יש מניעה חוקתית להצביע על פטור מהסוג הזה – התמונה המשפטית אומרת שאין כאן מניעה חוקתית.

<אלעזר במברגר: הדבר הזה יכול לעמוד במבחן בג"ץ, יש לו תקדים בחוק רשות החשמל.

<קריאה: שם יש עתירה תלויה ועומדת.

חיים ילין: נעשתה פעם אחת טעות, אז אתם רוצים להעתיק את הטעות הזאת לעוד מקומות?

חיים ילין: היו כאן דיונים במשך שעות.

<כרמית יולס: זאת שאלה משפטית.

<כרמית יולס: עם כל הכבוד, היועץ המשפטי לממשלה - - - יש גם תקנון לעבודת הממשלה ואיך היא אמורה לפעול.

אלי כהן: כרמית, אמרתם את דעתכם.

אלי כהן: דעתכם נשמעה.

אלי כהן: תודה.

<אלעזר במברגר: אני רוצה לסכם.

<אלעזר במברגר: העמדה הממשלתית, כפי שאמרנו, לא רוצים להטעות אף אחד, אין הסכמה בתוך הממשלה לעניין הזה.

<אלעזר במברגר: האם יש מניעה חוקתית להצביע על העניין הזה?

<אלעזר במברגר: לפי חוות הדעת המשפטית שלי, לא.

אורלי לוי אבקסיס: גם ארז אמר אתמול חוות דעת משפטית.

אלי כהן: אנחנו נעבור להתייחסות חברי הכנסת.

אלי כהן: כל אחד שירצה, יכול לדבר עד שלוש דקות.

אלי כהן: בשתיים וחצי דקות הוא יוכל לומר מה ההסתייגות שלו.

שולי מועלם-רפאלי: אני עולה להצבעות.

שולי מועלם-רפאלי: תקראו לנו כשצריך להצביע כאן.

אלי כהן: אין לנו יותר סעיפים.

אלי כהן: רק לעניין הזה.

אלי כהן: חברת הכנסת מלינובסקי, בבקשה.

יוליה מלינובסקי: תודה רבה כבוד היושב ראש על זכות הדיבור.

יוליה מלינובסקי: חברי הוועדה, נציגי הממשלה.

יוליה מלינובסקי: שמענו כאן אתמול בלילה דברים חשובים.

יוליה מלינובסקי: החוק הזה מאוד חשוב.

יוליה מלינובסקי: הוא לא מושלם ויש לו הרבה חורים אבל הוא יותר טוב מכלום.

יוליה מלינובסקי: לא חשבתי שסעיף המינוי יהיה סעיף כל כך קריטי כי הגענו להסכמות ולתיקונים בדברים יו תר חשובים מזה כי מהות החוק היא לא מינוי כזה או אחר אלא הליך התחדשות עירונית במדינת ישראל ושמירה על הזכויות עד כמה שניתן של אנשים שגרים בדיור ישן וזה מהווה מנוע הצמיחה למשק כאשר לדעתי הוא מנוע אדיר שאנחנו נראה את התוצאות בעוד מספר שנים.

יוליה מלינובסקי: אבל נושא המינוי הוא מה שנקרא נראות.

יוליה מלינובסקי: גם אם החוק לא יהיה טוב, ואם הסעיף הזה לא יבוא לכדי פתרון, אם לא נחוקק את הסעיף הזה בצורה מכובדת וראויה, אנחנו נספוג ביקורת על חוק בלי שיתייחסו למהות החוק ומה הוא אומר כי זאת תהיה הכותרת.

יוליה מלינובסקי: לדעתי נושא הנראות, נושא טוהר המידות, נושא המינויים, איך השירות נראה במדינה שלנו ואיך אנחנו נראים, זה נושא מאוד חשוב.

יוליה מלינובסקי: לכן אני מבקשת לקבל עמדה ולהתייחס לעמדת נציגות שירות המדינה.

יוליה מלינובסקי: יש דרך, היא קיימת ולא צריך להמציא את הגלגל.

יוליה מלינובסקי: יש דרך שהשר מגיש בקשה לוועדת השירות, ועדת הפטורים, יחד עם נציבות שירות המדינה.

יוליה מלינובסקי: סביר להניח שהשר רוצה למנות בן אדם מתאים לתפקיד, סביר להניח שאותה ועדה רוצה למנות אדם ראוי לתפקיד ואף אחד לא הולך נגד אף אחד, אבל אנחנו לא יכולים להרשות לעצמנו להתבזות בנושא הזה.

יוליה מלינובסקי: אני מבקשת את התייחסות

יוליה מלינובסקי: כם כי זה נושא חשוב ואני שומעת כאן את נציבות שירות המדינה, את משרד המשפטים ואת משרד השיכון.

יוליה מלינובסקי: אנחנו לא רוצים להגיע למצב שיהיה מינוי ותוגש עתירה לבג"ץ נגד המינוי הזה כך שהמינוי לא יצא לפועל.

יוליה מלינובסקי: לשם מה להיכנס לבוץ הזה ומלכתחילה אם יש דרך טובה ודרך מקובלת?

אורלי לוי אבקסיס: מה ההבדל בין התעשיות הביטחוניות במדינת ישראל?

יוליה מלינובסקי: כי שם זה יושבי ראש וכאן זה פקיד ממשלתי.

אורלי לוי אבקסיס: לא נשחק אותה אהבלים.

יוליה מלינובסקי: אורלי, די כבר.

יוליה מלינובסקי: מספיק.

יוליה מלינובסקי: זה בלתי אפשרי.

יוליה מלינובסקי: אורלי, את לא היחידה בוועדה שיש לך זכות דיבור, עם כל הכבוד ויש לי כבוד אליך.

יוליה מלינובסקי: תני לסיים את הדברים.

אלי כהן: אורלי, בואי ניתן לה לסיים את הדברים.

יוליה מלינובסקי: תודה רבה כבוד היושב ראש שאתה נותן לי את הזאת לסיים את דבריי.

יוליה מלינובסקי: אתם תצטרכו לקבל את זה, מצטערת, כי אי אפשר לעבוד על כולם.

יוליה מלינובסקי: השר מתנהג עכשיו באופן שהוא הולך עם הראש בקיר ואנחנו לא רוצים להיות הקיר הזה אותו הוא רוצה לשבור.

יוליה מלינובסקי: מצטערת.

יוליה מלינובסקי: תודה רבה.

אלי כהן: תודה גברתי.

אלי כהן: האם יש לך הסתייגות?

יוליה מלינובסקי: כן.

יוליה מלינובסקי: יש לי הסתייגות בנושא הזה.

אלי כהן: מה ההסתייגות?

יוליה מלינובסקי: ללכת בדרך המלך, דרך שירות המדינה, דרך הוועדה לשירות המדינה.

אלי כהן: תודה.

אלי כהן: ההסתייגות נרשמה.

אלי כהן: חבר הכנסת אשר, האם תרצה להתייחס?

אלי כהן: לא חייבים.

אני רוצה להתייחס.

אני מנסה להסתכל על זה ברמה הפרקטית.

דוד ביטן: אני הולך.

דוד ביטן: אני אחזור בעוד חצי שעה.

אדוני היושב ראש, אני מנסה להסתכל על זה ברמה הפרקטית.

דוד, כדאי שתשמע.

לא רק כשצועקים אתה צריך לשמוע.

אני מסתכל ברמה הפרקטית וברמה הפרקטית אני יותר ויותר מתחבר, למרות שזה לא פופולרי, לכך שבתקופת ההקמה - - -

יגאל גואטה: דוד, אתה לא הולך עד שנפתור את נושא הנכים.

יגאל גואטה: סיכמנו על זה אתמול.

יגאל גואטה: אמרנו שנשאל את החברים.

יגאל גואטה: דוד, אתה מחליט או החברים?

יגאל גואטה: תגיד להם בראיון בערוץ 10 שאתה לא מסכים שהנכים יהיו פטורים מזה.

אלי כהן: חבר הכנסת יעקב אשר, אני מתנצל, בבקשה תמשיך.

אדוני היושב ראש, אני מנסה להסתכל על זה ברמה הפרקטית.

הרי כל אחד מבין שאין לי שום סיבה אחרת בגלל שמי שזה לא יהיה, זה לא יהיה מישהו שאני אמליץ עליו, לא מישהו מדגל התורה ולא מישהו מיהדות התורה.

אני חושב שנכון שיותר קל להידבק וללכת בקריטריונים הרגילים, אבל כאשר מדובר על רשות חדשה שבאים ומקימים אותה מהתחלה, יש מספיק הגיון שאפשר להעביר אותו ברמה הפרקטית.

עזבו רגע את כל הדברים האחרים.

ברמה הפרקטית אפשר להבין שאם באים ואומרים שכדי להקים גוף כזה שהוא צריך להיות בצלמם ובדמותם של האנשים שמקימים אותו, אפשר להבין את הפרורוגטיבה הזאת לבוא ולומר לתקופה מוגבלת שאחריה יבוא מכרז מסודר כדת וכדין, לתקופת ההקמה ואתם יודעים שהקמה של דבר כזה היא דבר נחוץ מאוד והרבה מאוד אנשים שיכולים לעבור תנאי סף כאלה ואחרים, בהקמה ייכשלו.

מבקש השר באופן פומבי על השולחן ולא מתחת לשולחן ואומר שהוא מבקש את הפרורוגטיבה הזאת שתהיה לשים מישהו בהתחלה כדי להקים את המערכת הזאת, לעצב אותה ולאחר מכן לפעול על פי כל דרך של מכרז שראויה וצריך להקפיד עליה, אני מסכים.

אין הרבה מקרים שמקימים רשויות חדשות, לא קורים הרבה מקרים ברמה כזאת, לא על דברים שהם כל כך חשובים היום לציבור הישראלי.

אני חושב שאותו כיוון עליו דיברו, אם אלה 18 חודשים או 22 חודשים או 17 חודשים, זה לא משנה, לתת ממלא מקום שבתנאי סף נורמליים נמצא מבחינת השכלה, מבחינת ניסיון וכולי - - -

<אבנר עורקבי: אבל אין תנאי סף.

אפשר לסמוך על שיקול דעת של שר ומנכ"ל במשרד.

לתקופה של ההקמה בלבד, עד שנתיים כאשר לאחר מכן יהיה מכרז.

אגב, ברשויות המקומיות אנחנו יודעים שיש אפשרויות לממלא מקום, למנהלי אגפים או דברים כאלה לתקופה מסוימת, עד מכרז.

בדרך כלל זה מישהו מתוך המערכת שממלא מקום וזה בסדר.

יש איזשהו אמון מסוים שאפשר לבוא ולומר ששר בישראל לא עומד על רגליו האחוריות כך כדי למנות את החבר שלו אלא הוא רוצה שהדבר הזה יצליח.

הוא מקים דבר שאם הוא ייכשל, זה ייפול עליו ולא על נציבות המדינה ולא על משרד המשפטים.

לכן אני חושב, ולא בגלל שום לחץ פוליטי, אף אחד לא דיבר אתי באישון לילה ואני איימתי, וגם במה שרציתי, תמ"א 38, שעד היום אני חושב שזאת טעות, קיבלתי פשרה מסוימת והכול היה באמת בגלל השקפת עולמי.

אל תעמידו את חברי הכנסת במצב שאם אנחנו תומכים ברצון הזה של השר, אנחנו פורצים כאן גדרות עולם.

זה לא נכון.

מדובר ברשות חשובה מאוד, בזמן קריטי חשוב למדינת ישראל, מדובר במשהו זמני, מדובר בהקמה.

קח את שלושת הפרמטרים האלה – לא יקרה שום דבר בעולם ושום דבר לא יתמוטט.

תודה רבה.

אלי כהן: חבר הכנסת אשר, אני חייב להגיד שאתה נימקת את הדברים בצורה ברורה ואני חייב לומר שאמרת את הדברים בצורה משכנעת.

יוסי יונה: היושב ראש השתכנע.

גם אתה השתכנעת.

אלי כהן: וחבר הכנסת אשר ניהל מערכות בחייו.

אלי כהן: חברת הכנסת פארן.

אלי כהן: עד שלוש דקות גברתי.

יעל כהן-פארן: אותו לא הגבלת בשלוש דקות.

אלי כהן: כל אחד מדבר עד שלוש דקות.

יעל כהן-פארן: אני אהיה מאוד קצרה.

יעל כהן-פארן: אתם אומרים 18 חודשים אנחנו מבקשים ללא מכרז ואז נפתח הליך.

יעל כהן-פארן: אני שואלת כל אחד כאן בחדר מי יגיש מועמדות לעבודה לתקופה של שנה וחצי?

יעל כהן-פארן: מי ירצה להיכנס?

אלי כהן: את רוצה להגיש רביזיה שזה יהיה שלוש שנים פטור?

יעל כהן-פארן: לא.

יעל כהן-פארן: אני חושבת שאין כאן מקום לקיצורי דרך וזה שיש כאן משהו שמגיע דווקא משר השיכון הספציפי הזה - - -

אלי כהן: הספציפי הזה, אבל אדם עתיר זכויות.

אלי כהן: היה אלוף בצבא.

אלי כהן: היה מועמד להיות רמטכ"ל.

אלי כהן: מה זה השר הספציפי הזה?

אלי כהן: נפל בו איזה פגם או רבב חס וחלילה?

יעל כהן-פארן: בוא אני אגיד לך.

יעל כהן-פארן: כן.

יעל כהן-פארן: אני חושב שנפל בו פגם וזה שהוא היום שר ונמצא במקום - - -

אורלי לוי אבקסיס: מזלנו שהוא החליף את שר השיכון הקודם.

יעל כהן-פארן: הוא מבקש היום את הפטור ממכרז, אני מכירה מאוד מאוד לפרטים את הבג"ץ שהיה בעניינו, בעניין האדמות.

יעל כהן-פארן: האמן לי, אני הייתי בין העותרים.

אורלי לוי אבקסיס: דרך אגב, מה נסגר שם?

אורלי לוי אבקסיס: מה היה פסק הדין?

יעל כהן-פארן: אני יודעת הרבה מאוד דברים שלא נחשפים לציבור.

יעל כהן-פארן: אני לא פותחת עכשיו את הפה, אבל אני חושבת שזה לא ראוי.

יעל כהן-פארן: היה גם בג"ץ נגד מינויו לשר בממשלת ישראל והבג"ץ נדחה.

<אשל ארמוני: מה זה רלוונטי לדיון הזה?

יעל כהן-פארן: אני אגיד לך איך זה רלוונטי.

יעל כהן-פארן: אני מפקפקת ביושרו.

יעל כהן-פארן: בסדר?

יעל כהן-פארן: אני אומרת את זה כאן על השולחן.

אלי כהן: אני כמובן לא מקבל את הגישה האישית שנוקטת בה חברת הכנסת פארן.

<אשל ארמוני: אני מוחא בתוקף על האמירה הזאת.

אלי כהן: אני לא מקבל את הגישה האישית אבל יש לך עוד דקה וחצי.

<אשל ארמוני: אני מוחא בתוקף על האמירה הזאת.

אלי כהן: גם אני מוחא עליה.

<אשל ארמוני: אני הלכתי אחריו בקרבות ואני מכיר אותו.

<אשל ארמוני: מדובר באיש ישר דרך.

יעל כהן-פארן: לא אמרתי שהוא לא היה חייל גיבור.

<אשל ארמוני: הטיעונים האלה שכאילו כאן יש איזושהי קומבינה, עד כאן.

<קריאה: אתה לא ברשות דיבור.

<אשל ארמוני: אני עכשיו ברשות דיבור.

יעל כהן-פארן: אתה לא ברשות דיבור.

יעל כהן-פארן: אתה לוקח מהזמן שלי.

אלי כהן: אשל, אני גם חושב שדבריה הם לא במקום אבל שוב, אני חייב לכבד את זכות הדיבור.

אלי כהן: תסיימי את דבריך בבקשה.

יעל כהן-פארן: מאחר שלקחו לי הרבה מהזמן שלי, אני אבקש עוד דקה.

אלי כהן: יש לך.

אלי כהן: בבקשה.

יעל כהן-פארן: אני מבקשת שהמינוי יהיה בדרך המלך, כמו שגם משרד המשפטים דורש, דרך ועדת איתור.

יעל כהן-פארן: אתם יודעים מה?

יעל כהן-פארן: תגיעו לוועדת השירות ואם תשכנעו את הוועדה שיש כאן דחיפות והיא תאשר את מתן הפטור, תנו לה לקבל את ההחלטה.

יעל כהן-פארן: אני לא חושבת שזה ראוי שזה מגיע בדרכים כאלה.

יעל כהן-פארן: תודה רבה.

אלי כהן: תודה חברת הכנסת פארן.

אלי כהן: חבר הכנסת ילין, שלוש דקות.

חיים ילין: כבוד היושב ראש, הדיון הזה היה צפוי.

אורלי לוי אבקסיס: אני רוצה לפטר את יושב ראש רשות החשמל.

אלי כהן: לא.

אלי כהן: אני מבקש, שלוש דקות לחבר הכנסת ילין.

יעל כהן-פארן: הוא איש ממש ראוי.

אורלי לוי אבקסיס: אולי גם המינוי של השר יהיה ראוי?

<אשל ארמוני: למה את לא סומכת על שיקול הדעת שלנו?

אורלי לוי אבקסיס: שם הבן של מרידור שכנע אותם.

יעל כהן-פארן: אתם אלופים בלעשות קומבינות.

אורלי לוי אבקסיס: מי זה אתם?

אורלי לוי אבקסיס: איזה קומבינה הוא עשה?

אלי כהן: בינתיים הוא היה אלוף עתיר זכויות בצבא.

אלי כהן: בבקשה, תמשיכי.

<אשל ארמוני: זה חמור מה שאת אומרת, שהוא עושה קומבינות.

יעל כהן-פארן: אבל יש דברים חמורים שהוא עשה.

<אשל ארמוני: השיקול הוא אחד, רק להריץ את פרויקט ההקמה ל-18 שנים.

<אשל ארמוני: רצינו שלוש שנים, זה לא הגיוני, בסדר.

<אשל ארמוני: מה אתם רוצים, שזה לא יקום?

אלי כהן: אני רוצה לומר שמה שעשו שר הבינוי וסגנו לטובת הדיור הציבורי, לא נעשה בעשור.

אלי כהן: חבר הכנסת ילין, שלוש דקות.

יעל כהן-פארן: הוא ביקש פטור ממכרזים.

יעל כהן-פארן: אפשר ללכת בדרך המלך.

אלי כהן: גברתי, שמענו אותך.

אלי כהן: הערתך נרשמה כמובן.

אלי כהן: הסתייגותך נרשמה.

אלי כהן: חבר הכנסת ילין, שלוש דקות.

חיים ילין: כבוד היושב ראש, אני חוזר לעמדתי המקורית.

חיים ילין: אין כאן דיון אישי בשר, השר הוא חבר שלי באופן אישי והיינו ביחד במצבים לא נעימים.

חיים ילין: אני סומך עליו בעיניים סגורות אבל לא תמיד אני סומך על ראש הממשלה שכל יומיים מחליף כיסא ומעביר אותם מכיסא לכיסא לכן אני מתייחס לגופו של עניין ולא לגופו של אדם.

חיים ילין: מחר בבוקר גלנט, בגלל הכישורים שלו, יכול להיות כמעט בכל תפקיד ואני יודע שהוא עמד על כך שלא יעזוב את משרד השיכון אבל האמינו לי, הפוליטיקה היא כזאת שכמעט כל מה שאתם חולמים ולא יכול להתגשם, בפוליטיקה יכול להתגשם ולכן אני מדבר לגופו של עניין.

חיים ילין: אני שוב פעם אומר למשרד השיכון.

חיים ילין: אני מבין את השר, אני מבין את הגישה שלו ועדיין אני חושב שהדרך הזאת, אם היא תגיע לבג"ץ, בסופו של דבר הדרך תהיה הרבה יותר ארוכה.

חיים ילין: האמינו לי.

חיים ילין: יש לי קצת ניסיון.

חיים ילין: לכן אני דוגל בעמדה שמה שנראה כדרך הארוכה היא הקצרה ביותר ואני תומך במשרד המשפטים.

חיים ילין: כן, ללכת על הוועדה ושם לדרוש פטור ממכרז, בוועדה עצמה, ולהסביר בדיוק את המניעים שמסבירים לנו כאן.

חיים ילין: אני אסביר משהו למשרד השיכון.

חיים ילין: אנחנו הלכנו אתכם על סעיפים שאתם צריכים לכתוב עליהם תקנות ולעשות הכול.

חיים ילין: ביקשתם תשעה חודשים.

חיים ילין: אמרנו שזה המון זמן אבל אמרו שזה הזמן שצריך.

<קריאה: אתה מתכוון לחוק השקיפות.

חיים ילין: לא.

חיים ילין: לחוק הזה.

חיים ילין: אם אי אפשר בפחות מתשעה חודשים, אז לא בוער שום דבר כי יש כאן המון דברים שאפשר לעשות אותם במקביל אבל המון דברים שגם כך ייתקעו.

חיים ילין: אני חושב שכאשר ביקשתם תשעה חודשים ואנחנו באנו לקראתכם, כי אמרתם שזה דבר חדש ולכן ניתן לכם את האפשרויות, אז אני חושב שלבחור את מי שינהל את הדבר בדרך המלך ייקח פחות מתשעה חודשים.

חיים ילין: אני מבקש כבוד היושב ראש לכתוב שההליך יהיה בדרך המלך דרך הוועדה והוועדה – בדיוק כמו שנתבקשנו כאן להצביע על תשעה חודשים – תתקיים במסגרת שלושה, ארבעה, חמישה חודשים.

חיים ילין: לכתוב את זה פנימה בתוך החוק ועכשיו אני רוצה לראות אם זה ייקח יותר זמן, גם זה לא יהיה בגיץ.

חיים ילין: אני אומר לכם.

חיים ילין: אם זה ילך לבג"ץ, זה יארך יותר מתשעה חודשים.

חיים ילין: זה יהיה הריון של פילה ולא של אישה.

חיים ילין: כל הזמן אתם הולכים על תשעה חודשים ואין לי מושג מה ייוולד שם אחרי תשעה חודשים.

חיים ילין: אין כאן בניין שקם בתשעה חודשים.

אלי כהן: אדוני, מה ההסתייגות?

חיים ילין: אמרתי שאני לא מוריד את ההסתייגות.

חיים ילין: מנהל הרשות ייבחר באמצעות הליך של מכרז כאמור בחוק שירות המדינה.

אלי כהן: תודה.

אלי כהן: חבר הכנסת יוסי יונה, עד שלוש דקות.

חיים ילין: סליחה, אני לא מוריד את ההסתייגות.

חיים ילין: גם אם נצביע עליה כאן, אני מעלה אותה למליאה.

חיים ילין: \

אלי כהן: נרשמה אדוני.

אלי כהן: נצביע עליה.

יוסי יונה: הקשבנו גם לעמדה של משרד השיכון והקשבנו גם לעמדה של משרד המשפטים ולנו יש מידה רבה של שיקול דעת כדי לקבוע את העמדה שלנו בנושא הזה.

יוסי יונה: כפי שאמרתי אתמול בערב במהלך הדיונים, בוודאי שאני מצדד בעמדה שאומרת שיש ללכת בדרך המלך ולא למנות את האדם, ראוי ככל שיהיה, ללא מכרז.

יוסי יונה: אני רוצה להזכיר מספר דברים שנעשו כאן במהלך הדיונים.

יוסי יונה: אדוני היושב ראש, על מה לא ויתרנו?

יוסי יונה: רוקנו את הקריטריונים כמעט מכל תוכן משמעותי, ויתרנו על מליאה, זה הפך להיות ועדה מייעצת, ויתרנו על קריטריונים שעוסקים בסוגיה הזאת של האם האדם יכול להתמנות ללא רבב כזה או אחר, גם על זה ויתרנו.

יוסי יונה: האם אנחנו הולכים להקים רשות שהיא מאוד מאוד רזה מבחינת הקריטריונים שמנחים את דפוסי פעולתה, מנקודת המבט של מינהל ציבורי תקין.

יוסי יונה: מה זאת אומרת ויתרנו?

יוסי יונה: לא ויתרנו מרצון אלא במהלך הדיונים אמרו לנו שזה לא יהיה יעיל, שזה לא יהיה אפקטיבי ועוד דברים מהסוג הזה.

יוסי יונה: והנה, הגענו לישורת האחרונה ועכשיו אני רוצה לומר לחברתי אורלי לוי אבקסיס וגם לחברי ג'קי לוי.

יוסי יונה: לא יכול להיות מצב כזה שמכוונים אקדח לראשינו ואומרים לנו, תשמעו, אתם רוצים שהחוק ייפול?

יוסי יונה: למה הדבר דומה?

אורלי לוי אבקסיס: אני?

אורלי לוי אבקסיס: אני הקואליציה?

אורלי לוי אבקסיס: אני השר המציע?

אורלי לוי אבקסיס: אני מכוונך אקדח לראשך?

יוסי יונה: לא את.

יוסי יונה: האקדח הוא לא את.

סתם, אקדח של פורים.

תירגעו.

יוסי יונה: האקדח הוא לא את.

יוסי יונה: האקדח הוא שדווקא הקואליציה מכוונת אקדח ומאיימת שאם לא תוותרו על זה, הרי שהחוק ייפול.

יוסי יונה: ואני אומר, רגע, תפנו את המבט לאחראים האמיתיים לכך.

יוסי יונה: מישהו בא ואומר לי, בוא תחתום או בוא תאשר הצעת חוק שאומרת שאנחנו נמנה את מנהל הרשות ללא מכרז.

יוסי יונה: זו הכוונה שלה אקדח.

יוסי יונה: את אומרת תוותר להם כי לך יש אחריות.

יוסי יונה: את לא עם האקדח אלא הם עם האקדח אבל את אומרת תיכנע להם.

אורלי לוי אבקסיס: אני לא אמרתי לך תיכנע להם.

יוסי יונה: את אומרת בוא נוותר על התנאי הזה.

אורלי לוי אבקסיס: גם לא אמרתי שנוותר על התנאי.

היא אמרה שבמקומות אחרים נהגו אחרת.

אורלי לוי אבקסיס: אני אמרתי שיש כאן

אורלי לוי אבקסיס: סיכון ואני רוצה להגיד עוד משהו.

יוסי יונה: נכון, אבל מי לוקח את הסיכון?

אורלי לוי אבקסיס: אני תכף אדבר ואני אבקש להביא לי את הפרוטוקול ואתם תהיו מה זה מובכים ברגע שאני אקריא מה כתוב בו כי עבדתם עלינו פעם אחת שם ופעם אחת כאן.

אלי כהן: אדוני, אתה כבר לא נוגע בהסתייגות אבל על אף זאת אני אתן לך עוד דקה לסכם.

אורלי לוי אבקסיס: בוא נחזיר את החוק, נבטל אותו, של רשות החשמל.

אלי כהן: אני מבקש לא להגיב.

אלי כהן: אין כאן דו שיח עם חברי הכנסת.

אלי כהן: אדוני, יש לך עוד דקה.

יוסי יונה: תודה אדוני.

יוסי יונה: לכן אני חוזר ואומר שבוודאי שאני מתנגד לנוסח של הסעיף הזה אומר מינויו של אדם יהיה ללא מכרז.

יוסי יונה: דרך אגב, אדוני היושב ראש, אתמול הקראנו את ההסתייגויות בעניין הזה, שתי הסתייגויות שהיו לי, כאשר האחת היא להחזיר את הקריטריונים שעל פיהם יש לבחון את האדם הזה שהוא יעמוד בקריטריונים הללו, וגם הוספנו עוד סעיף שאמר באופן חד משמעי שמנהל הרשות יהיה אדם שלא הורשע בעבירה שמפאת מהותה, חומרתה, נסיבותיה אין הוא ראוי לכהן כמנהל הרשות או שתלוי ועומד נגדו כתב אישום בעבירה כאמור בטרם ניתן פסק דין סופי בעניינו.

אורלי לוי אבקסיס: צריך להצביע על זה.

יוסי יונה: אפשר שהנימוקים שאתם מעלים – משרד השיכון – הם נימוקים טובים אבל חישבו כל הזמן על התקדים.

יוסי יונה: אנחנו כאן יוצרים תקדים שאנחנו הולכים מחר להקים רשויות כאלה ואחרות וכולם יגידו, אתם זוכרים, היה תקדים ואז במקרים האלה שיקימו אותן, אולי האדם לא יהיה ראוי?

יוסי יונה: אולי יהיו שיקולים זרים?

יוסי יונה: עכשיו אני גם רוצה לומר את המשפט שנאמר כאן לפני כן על ידי חבריי.

יוסי יונה: אין עניין אישי בכלל כאן.

יוסי יונה: אני חושב שהאדם הוא אדם ישר.

יוסי יונה: זאת אומרת, הנחת העבודה היא שהוא אדם ישר, אדם ענייני והכול טוב ויפה.

יוסי יונה: אנחנו מדברים לגופו של עניין ולא לגופו של אדם.

יוסי יונה: לכן מתוך נקודת המבט לגופו של עניין, אני חושב שזה יהיה לא נכון לאשר מינויו של אדם ללא הליך תקין.

אלי כהן: תודה רבה.

אלי כהן: יש לנו עוד שלושה דוברים.

אלי כהן: חבר הכנסת גואטה, חברת הכנסת זנדברג וחברת הכנסת אורלי לוי.

אלי כהן: חבר הכנסת יונה, חשוב לי לומר משפט אחד להתייחסויות שאתה העלית.

אלי כהן: הנושא של ויתור המליאה, בעיני הוא באמת היה נושא מסורבל.

אלי כהן: יחד עם זאת, הדברים המהותיים שנכנסו במסגרת החוק ונעשו שינויים מהותיים במסגרת הוועדה והתייחסו לנושא של הדיור הציבורי, להיעדר ההגליה, לתשלומי ועד בית, לאיגון זכויות הרכישה, לטיפול בארנונה, לסעיף של הקשישים.

<קריאה: זה עבר שינויים משמעותיים.

חיים ילין: אנחנו גם מקימים את רשות ההון, אתה זוכר.

אלי כהן: נכון.

אלי כהן: אגב, גם שם לקחו את אותה אישה.

חיים ילין: לא.

חיים ילין: אל תתבלבל.

חיים ילין: לא נכון.

אלי כהן: מה לא נכון?

אלי כהן: לקחו את מנהלת האגף ושמו אותה כיושבת ראש הרשות.

חיים ילין: לא.

חיים ילין: זה משהו אחר.

חיים ילין: זה מה שאמרו כאן.

חיים ילין: אם מתוך המשרד אתה בוחר מישהו באופן זמני, זה סיפור אחר אבל לא זאת הבקשה.

יגאל גואטה: תודה רבה אדוני היושב ראש.

יגאל גואטה: אני חושב שמה שעומד לנגד עינינו כרגע הוא הרבה יותר מורכב מהבחירה בוועדה הספציפית הזאת, ברשות הזאת.

יגאל גואטה: אין ספק שבמקרה שלנו הרצון לקדם את התהליך במהירות האפשרית הוא רצון של כולם.

יגאל גואטה: באמת, יש כאן תמימות דעים בנושא הזה לטובת החוק, לטובת קידום הנושא הזה ויש לזה משקל רב למהירות של הביצוע של החוק הזה.

יגאל גואטה: אני אומר לכם שאני גם שוחחתי עם שר השיכון באופן אישי על הנושא הזה ובאמת ניכרים דברי אמת.

יגאל גואטה: אני לא חושב שיש כיוון אחר.

יגאל גואטה: אין כאן שום רצון לאיזה שהם מינויים לא ראויים ולפי דעתי זה בכלל לא על הפרק.

יגאל גואטה: לי ברור מעל לכל ספק שבמקרה הספציפי הזה אין כאן שום רצון לא לעשות מחטף ולא למנת אנשים לא ראויים ולא כלום.

יגאל גואטה: אבל מה, תראו כמה אנחנו נתלים כל השבוע הזה ברשות החשמל שזה כולה דבר אחד.

אורלי לוי אבקסיס: היה פטור לארבע שנים.

יגאל גואטה: תארו לעצמכם מה יקרה אחרי שתעבור גם הרשות הזאת ואז יתחילו להגיד גם זה וגם רשות החשמל.

אורלי לוי אבקסיס: זה משנה את התקדים כי זה מקצר את התקופה מארבע שנים לשנה וחצי.

יגאל גואטה: אני מבטיח שגם כשאת תדברי, אני אפריע לך.

יגאל גואטה: כל דיון שיהיה ואנשים יתחילו להקים רשויות, כי יבינו שברשויות לא צריך מכרז.

יגאל גואטה: השאלה הגדולה באמת היא לא מה יקרה פה אלא מה התקדים שאנחנו הולכים לעשות כדי שחס ושלום לא יהיה בעוכרינו בהמשך הדרך.

יגאל גואטה: זאת השאלה שעומדת על הפרק ואני אומר לכם שוב שברור לי מעל לכל ספק שכאן במקרה הזה לא יהיה מחטף ולא יהיה מינוי לא ראוי ולא יהיה כלום.

יגאל גואטה: ברור לי לחלוטין.

יגאל גואטה: השאלה היא אם אנחנו יוצרים כאן איזשהו תקדים שבהמשך הדרך יהיה בעוכרינו ואחרי כן נבכה על כך.

יגאל גואטה: זה דבר שצריך לדון בו ולראות אולי בכל זאת אפשר ללכת בדרך אמצע או בדרך המלך.

יגאל גואטה: לפי דעתי שווה לקבל חמש דקות להתייעצות עם האנשים ועם היועצים המשפטיים כדי שלא נקבע מסמרות ואחר כך נבכה על כך.

יגאל גואטה: אני בטוח שכאשר יש רצון טוב לשני הצדדים, אפשר למצוא משהו יצירתי שגם התהליך יהיה מהיר וגם השר יוכל לבחור את מי שהוא רוצה וגם יהיה מכרז.

יגאל גואטה: אם היושב ראש ייתן כמה דקות להתייעצות, אנחנו נפתור את הבעיה.

יגאל גואטה: אם ביטן יבוא לכאן, אין לי ספק שהבעיה תיפתר.

אורלי לוי אבקסיס: אם תאשרו את הנכים, אוטומטית.

יגאל גואטה: כן.

יגאל גואטה: בכל מקרה, גם אם תצבעו פתרון, אני מצביע נגד אם לא יהיה פתרון לנכים.

אלי כהן: האם יש לך הסתייגות בסעיף של המינוי?

יגאל גואטה: אני מבקש לעשות חמש דקות הפסקה להתייעצות עם משרד המשפטים כדי בכל זאת לנסות למצוא דרך כי זה באמת יהיה לטובת כולנו, גם לטובת השר, גם לטובת הוועדה וגם לטובת הבאות.

אלי כהן: תודה רבה.

אלי כהן: חברת הכנסת זנדברג ואחריה חברת הכנסת אורלי לוי.

תמר זנדברג: תודה רבה אדוני היושב ראש.

תמר זנדברג: תראו, אני חושבת שהוויכוח שהתגלע כאן, כולל הפרוטוקול שחברת הכנסת לוי אבקסיס עוד מעט תקריא ממנו, אני כבר מקדימה את המאוחר, אני לא עושה ספוילר אלא פשוט הייתי שם בחדר עת הפרוטוקול הזה נכתב ואני יודעת מה היה כתוב בו ואני באה בידיים נקיות כיוון שהתנגדנו גם אז ואנחנו מתנגדים גם עכשיו.

תמר זנדברג: זאת בדיוק הדוגמה למה שכאשר אנחנו שומרים על הכללים, הכללים שומרים עלינו.

תמר זנדברג: בדיוק הוויכוח הזה שמתנהל כאן.

תמר זנדברג: כי אז אנחנו מתחילים לפי העניין.

תמר זנדברג: האם השר ישר או לא ישר, האם אנחנו יודעים כבר שיש מכרז תפור או לא, האם המינוי המיועד הוא תקין או לא תקין, ראוי או לא ראוי.

תמר זנדברג: בואו נצא מנקודת הנחה שהשר ישר, המינוי ראוי והכול בסדר, אבל מכיוון שאת הכללים אנחנו כותבים על מנת שייכתבו ועל מנת שיחייבו אותנו, ומכיוון שאנחנו משתרשרים ממקרה למקרה, ובמקום בכל מקרה להמציא את הגלגל מחדש, אפשר להחליט שמבטלים את חוק שירות המדינה (מינויים) ואין בו צורך.

תמר זנדברג: אני חייבת לשתף אתכם בתחושה לא נוחה קצת שמתגבשת בכנסת, לא כאן, לא בדיון הזה אלא באופן כללי.

תמר זנדברג: כאשר אנחנו רוצים להביא מינוי ראוי ומביאים בחוקים – הייתה כאן ועדה שלמה על הרפורמה בשירות המדינה ואחד הדברים שהועלו שם היה שמינויים טובים שצריכים להיכנס לתפקיד ממתינים חודשים ארוכים ולפעמים יותר מזה בגלל שיש הליכי מכרז, דברים מתעכבים, יש בדיקת כשירות וכולי.

תמר זנדברג: מנגד, יש מקומות שאנחנו פותחים עיתון וקוראים על מכרזים תפורים ועל מינויים מחטפיים.

תמר זנדברג: אנחנו לא מבינים מה קורה כאן, זה לא משתלב אחד עם השני.

תמר זנדברג: הכללים עובדים לטובת הרעים ולרעת הטובים, וזה לא יכול להיות.

תמר זנדברג: למרות כל זאת אני מאמינה בכללים ואני מאמינה שאנחנו שמים לעצמנו מסמרות על מנת שיחייבו אותנו ושישמרו עלינו.

תמר זנדברג: אני לא מטילה דופי באף אחד, לא בשר ולא במינוי.

תמר זנדברג: ממה שאני שומעת מאחורי אחורי האוזן, באמת מדובר בשבחים לשר וגם במינוי המיועד או המיועדת שאי אפשר להטיל בו דופי.

יגאל גואטה: מה זה כאן?

יגאל גואטה: זאת מאפיה כאן?

יגאל גואטה: אתה אפילו לא הקשבת למה שאמרתי.

יגאל גואטה: מה זאת החוצפה הזאת שאתה בא אלי ומאיים עלי?

אלי כהן: חברים, אני מבקש, לא כאן.

אלי כהן: חברת הכנסת זנדברג, בבקשה.

תמר זנדברג: אני באמת חושבת שבאופן אמיתי אפילו עדיף הליך – אני מתייחסת למה שקרה כאן אתמול – שאני לא אסכים לו, דוגמת פטור ממכרז, מאשר לכופף הליך וכמו מה שרצינו להביא אתמול, הליך שלא קיים ולקרוא לו בשם אחר.

תמר זנדברג: אני חושבת שדרך המלך היא כן ללכת לפי חוק שירות המדינה (מינויים).

תמר זנדברג: מאוד יכול להיות שכמו שאמרתם אתמול נציגי הנציבות יצליחו כאן לשכנע בפטור ממכרז במקרה הזה לפי החוק.

תמר זנדברג: מאוד יכול להיות.

תמר זנדברג: אם לא, כנראה שיש לכך סיבה טובה.

תמר זנדברג: אני לא בעד להמציא את הגלגל מחדש ולהמציא ספר חדש לכל חוק.

תמר זנדברג: אני מבינה את צוק העתים, עשינו כאן כולנו עבודה ואני חושבת שזה המקום לשבח גם אותך אדוני היושב ראש וגם את צוות הוועדה והייעוץ המשפטי.

תמר זנדברג: גם את הצוות ממשרדי הממשלה שאני בטוחה באמת בכוונות הטובות ובאמונה בצדקת הדרך של כל אחד ואחד מהם וגם את חברי האופוזיציה שבאמת השקיעו כאן בוועדה שהייתה רחוקה מאור הזרקורים.

תמר זנדברג: ברגעים אלה קורים בכנסת דברים הרבה יותר מסעירים ובכל זאת כאן כולנו נותנים שעות על גבי שעות כי הדבר חשוב לנו והוא בנפשנו.

תמר זנדברג: לכן אני רוצה לסיים בשבחים לכולם, לכל העושים במלאכה.

תמר זנדברג: תודה.

תמר זנדברג: לגבי הסתייגויות.

תמר זנדברג: אני מצטרפת להסתייגות של חיים ילין.

אלי כהן: אגב, אני חייב לציין – על אף שאנחנו לא בסיכומים וכנראה גם יהיו הסתייגויות ואני כמובן מכבד את נושא ההסתייגויות – ולהודות על כל העבודה שנעשתה ועל ההערות הענייניות שניתנו לכל אורך הדרך ואף פעם לא היו אישיות ותמיד התייחסו אך ורק לטובת העניין.

אלי כהן: באמת, אני מעריך כמובן גם את העבודה שנעשתה על ידך, על ידי חברת הכנסת לוי, חבר הכנסת יונה, חבר הכנסת ילין וחברת הכנסת פארן.

אלי כהן: אחרונת הדוברים, חברת הכנסת אורלי לוי.

אלי כהן: בבקשה.

אורלי לוי אבקסיס: תודה רבה לך.

אורלי לוי אבקסיס: אני עוברת תוך כדי על הפרוטוקול ואני חייבת לומר כמה דברים.

אורלי לוי אבקסיס: אני מסתכלת גם על הדברים שאתה אמרת.

אורלי לוי אבקסיס: אני משפטנית בהשכלתי ואני תמיד אעדיף את הדרך המוסדרת, את הדרך שתבטיח מינהל תקין ובחירה נכונה.

אורלי לוי אבקסיס: אני חייבת לומר לך אדוני היושב ראש, ואתה מודע לחלק מהדברים, שכאשר אני מסתכלת על הנציגים של משרד המשפטים – ותסלחו לי – קשה לי להאמין להם ואני אומר לך למה קשה לי להאמין להם.

אורלי לוי אבקסיס: כי בדיון על רשות החשמל אני הגשתי הסתייגות על הפטור ממכרז ומשרד המשפטים הגן על כך בחירוף נפש.

אורלי לוי אבקסיס: אדוני היושב ראש, אתה זוכר מה היה כאן.

אורלי לוי אבקסיס: אני ותמר זנדברג ישבנו יחד והתרענו ואמרנו.

אורלי לוי אבקסיס: מה עשו?

אורלי לוי אבקסיס: הביאו לנו את המנכ"ל של משרד האנרגיה שאול מרידור, נאלצנו להפסיק את הוועדה תוך כדי שהוא ונציג היועץ המשפטי לממשלה יושבים אתי כאן בחדר הסמוך למעלה מרבע שעה ומסבירים לי למה רשות בהתהוות חייבת לעשות את זה בפטור ממכרז, כדי להתחיל להקים, כדי שתהיה אמינות, כדי שיהיה אמון בין השרים הרלוונטיים לבין אותו יושב ראש של רשות חדשה.

אורלי לוי אבקסיס: אני חייבת לומר לך אדוני היושב ראש שאני אז לא השתכנעתי אבל לחצו עלי כל כך שבאיזשהו אופן אמרתי, בסדר, בואו לא נעשה ארבע שנים אלא נעשה שנתיים.

אורלי לוי אבקסיס: אתה יודע מה הם אמרו לי?

אורלי לוי אבקסיס: ששנתיים זה לא מספיק וצריך יציבות.

אורלי לוי אבקסיס: בסוף זה נגמר על חמש שנים.

אורלי לוי אבקסיס: משרד המשפטים בא והגן בחירוף נפש על פטור ממכרז לחמש שנים.

אורלי לוי אבקסיס: הטיעונים שלכם היו בדיוק הטיעונים ההפוכים.

אורלי לוי אבקסיס: אני שואלת מתי להאמין לכם?

אורלי לוי אבקסיס: את מי אתם מייצגים?

אורלי לוי אבקסיס: אני רוצה להיות עקבית, אני רוצה להקשיב לכם אבל אני רוצה לומר משהו.

אורלי לוי אבקסיס: שורש הרע נגע בכל חלקה טובה במדינה הזו.

אורלי לוי אבקסיס: כשהיה מדובר בשר האנרגיה, עמדתם לימינו ותקפתם אותנו חברי הכנסת.

אורלי לוי אבקסיס: נתתם את ההכשר המשפטי לפטור ממכרז והיום על שנה וחצי אתם אומרים לנו תקדים.

אורלי לוי אבקסיס: התקדים קבוע, הוא חמש שנים וזה קרה במכרז על תפקיד יושב ראש רשות החשמל.

אורלי לוי אבקסיס: זה התקדים.

אורלי לוי אבקסיס: הוא קיים.

אורלי לוי אבקסיס: אם היום אנחנו מכניסים שניה וחצי, ויעקב אשר, אני חייבת לומר, דיבר בשום שכל והצליח לשכנע אותי שיש בזה איזשהו הגיון, אבל זה ישנה את התקדים של החמש שנים לשנה וחצי.

אורלי לוי אבקסיס: אני רוצה לומר משהו יותר גרוע, אדוני היושב ראש.

אורלי לוי אבקסיס: כאשר אנחנו ניסינו לעגן את הזכויות של דיירי הדיור הציבורי, ויודע את זה אלעזר כי הוא היה כאן, אמרו לנו שיש מגבלה משפטית ושאי אפשר לתת להם את הזכויות האלו.

אורלי לוי אבקסיס: אתמול כאשר ניסינו להאריך את התקופה שהם יוכלו להשתמש בזכאות שלהם לקניית הדירה, גם הייעוץ המשפטי נכנס ואמר לא.

אורלי לוי אבקסיס: אז תסלחו לי, כשצריך להגן על מסכנים אין לנו יועץ משפטי בממשלה ובמדינה?

אורלי לוי אבקסיס: אין לנו שומרי סף?

אורלי לוי אבקסיס: אבל כאשר צריך להגן על שאול מרידור ועל הבוס שלו, הכשרתם חמש שנים.

אורלי לוי אבקסיס: זה עובדתית.

אורלי לוי אבקסיס: אתם רוצים?

אורלי לוי אבקסיס: אותו דין לשניהם.

אורלי לוי אבקסיס: אני מבקשת, בואו נחזיר או בואו נעשה תיקון, נפטר את יושב ראש רשות החשמל.

אורלי לוי אבקסיס: זה נשמע לכם הגיוני?

אורלי לוי אבקסיס: אני רוצה לומר משהו.

אורלי לוי אבקסיס: לאורך כל החקיקה הזאת אני נלחמתי ביועצים משפטיים כדי לאפשר זכויות חברתיות.

אורלי לוי אבקסיס: זה היה לפעמים כמו לעמוד מול קיר בטון.

אורלי לוי אבקסיס: למזלי הרב היועץ המשפטי של משרד הבינוי והשיכון היה פתוח לשמוע את זה.

אורלי לוי אבקסיס: ישבנו וחיפשנו איך מבחינה משפטית אנחנו מכשירים את הזכאות של האוכלוסייה הכי חלשה שעל גבה או על הנדל"ן שלה ייבנו מגדלי תפארת שהם לא יוכלו לממן את האחזקה של המבנים החדשים.

אורלי לוי אבקסיס: אבל בגלל שהיה צוות טוב במשרד השיכון, הצלחנו ליצור תשתית שתגובה גם משפטית.

אורלי לוי אבקסיס: לא בגלל שהיועץ המשפטי לממשלה או משרד המשפטים דאגו לזה.

אורלי לוי אבקסיס: הם ניסו לטרפד את זה אדוני היושב ראש.

אורלי לוי אבקסיס: אתמול כאשר הגיע המשנה ליועץ המשפטי לממשלה, ארז, לוועדת הרפורמות והתחיל להגן בחירוף נפש ולומר למה צריך מכרז, הסכמתי לחלוטין.

אורלי לוי אבקסיס: בסדר, יש כאן עמדה משפטית שאתה יכול להסכים אתה או לא.

אורלי לוי אבקסיס: מיד לאחר מכן הוא מתיישב ליד נציג האוצר שמתחיל להראות לו סעיפים שלא מתאים או לא נכון להעלות אותם כי הם ייתפסו כסעיפים אוצריים והוא צריך את החסות, את ההכשר המשפטי.

אורלי לוי אבקסיס: לכן כאשר יועץ משפטי ידבר, זה יהיה קל ואז על הדרך היועץ המשפטי בא ואומר לנו בואו נצמצם את הסמכויות של הנציג החברתי שהכנסנו.

אורלי לוי אבקסיס: אני שאלתי אותו, תגיד, נהיית אבי ליכט שיום אחד מדבר על לוויתן בחדר ויום למחרת כאשר הוא מועמד ליועץ משפטי לממשלה מכשיר את הלוויתן והלוויתן הפך להיות תמנון.

דוד ביטן: זה לא המצב.

דוד ביטן: לא נכון מה שאת אומרת.

אלי כהן: גברתי, משפט אחרון.

דוד ביטן: אני לא מקבל את העמדה שלך, גברתי.

אורלי לוי אבקסיס: אני רוצה עקביות והעקביות הזו חייבת להיות מנותקת מהפוליטיקה.

אורלי לוי אבקסיס: היום הייעוץ המשפטי הפך להיות פוליטי כי אם בוועדה שלך הם הגנו על עמדה אחרת לחלוטין של חמש שנים פטור והיום הם באים ואומרים, בניגוד לעמדת השרה שלהם, ששנה וחצי זה לא בסדר, אני שואלת מתי להאמין לכם, על החמש שנים או על השנה וחצי?

אורלי לוי אבקסיס: האם אתם נגועים פוליטית?

אלי כהן: גברתי, משפט אחרון.

אורלי לוי אבקסיס: אם היינו מקשיבים ליועץ המשפטי בחקיקה של החוק הזה, כל הנושא של הזכויות של האוכלוסיות החברתיות החלשות במדינת ישראל לא היו נכנסות והיינו מקבלים את החוק המזעזע שנכנס כאן לישיבה שמשמעותי הגליה של האוכלוסייה החלשה.

אורלי לוי אבקסיס: לא ידעתם להגן עליהם ואני לא אגן על העמדה שלכם.

אורלי לוי אבקסיס: אני מבקשת שלא נמסמס את ההישגים שלנו.

אורלי לוי אבקסיס: תודה.

דוד ביטן: אני רוצה להבהיר את התמונה, מבחינתי.

דוד ביטן: הכלל הוא שיהיו מכרזים.

אורלי לוי אבקסיס: גם אני בעד.

דוד ביטן: החריג בכלל הוא פטור ממכרז.

דוד ביטן: הסיבה שאנחנו מוכנים ללכת על זה והקטנו את התקופה ל-18 חודשים נובעת מכך שההליכים – ואנחנו מנוסים בזה – בנציבות ובממשלה יכולים לקחת קרוב לשנה ואנחנו רוצים להתחיל בזה מידית, כיוון שהזמן שבוזבז בכל מה שקשור להתחדשות עירונית, הוא קריטי מאוד מבחינתנו.

דוד ביטן: לכן אנחנו רוצים לתת פטור לשנה וחצי על מנת לפעול בהליך ההקמה.

דוד ביטן: זה סביר וזאת החלטה סבירה.

דוד ביטן: זאת החלטה סבירה למטרה שאנחנו מייחלים שהרשות הזאת תעשה ומטרה סבירה לאור העובדה שאתם לא יכולים לקבל מנכ"ל תוך חודש אלא זה תהליך שלוקח לפעמים שנה ואנחנו לא מוכנים לחכות שנה.

דוד ביטן: לכן השנה וחצי כאן, זה דבר הגיוני ומידתי.

חיים ילין: הם יכולים לבחור בן אדם ראוי מתוך המשרד.

אלי כהן: ברשותכם, נעבור להצבעה.

<תומר רוזנר: הבהרה ושאלה.

<תומר רוזנר: הבהרה בנושא שאינו קשור בנושא הזה.

<תומר רוזנר: בדיון שהיה אתמול היה ספק בשאלה של נושא הפטור מארנונה, השאלה אם זה חל בנושא של תמ"א 38 או לא חל.

<תומר רוזנר: אני רק רוצה להבהיר, כך זה הוקרא בוועדה אבל מכיוון שהיה ספק, נשאלנו שאלה בעניין הזה.

<תומר רוזנר: הפטור מארנונה לא יהיה בתמ"א 38 אלא רק במתחמים של פינוי בינוי.

<תומר רוזנר: זאת הבהרה לפרוטוקול.

<תומר רוזנר: שאלה שאני רוצה לשאול את חברי הוועדה.

<תומר רוזנר: אתם מסתמכים כאן על הנושא של רשות החשמל בנושא של פטור ממכרז.

<תומר רוזנר: הפטור ממכרז ברשות החשמל הוא חד פעמי וכתוב בחוק שמי שמתמנה לתפקיד לא יכול לשוב ולהתמנות לתקופת כהונה נוספת.

דוד ביטן: לא, לא זאת הכוונה.

דוד ביטן: הוא כן יכול להתמודד.

אלי כהן: תודה ליועץ המשפטי על ההבהרה.

אלי כהן: אנחנו נעבור להצבעה.

אלי כהן: אנחנו מצביעים על ההסתייגות של חברת הכנסת מלינובסקי.

אלי כהן: מי בעד?

אלי כהן: מי נגד?

אלי כהן: בעד – מיעוט

אלי כהן: ההסתייגות לא נתקבלה.

אלי כהן: ההסתייגות לא התקבלה.

<תומר רוזנר: הסתייגות של חוק שירות המדינה (מינויים).

<תומר רוזנר: ההסתייגות של חבר הכנסת ילין שתהיה חובת מכרז לפי חוק שירות המדינה (מינויים).

אלי כהן: מי בעד?

אלי כהן: מי נגד?

אלי כהן: בעד – מיעוט

אלי כהן: ההסתייגות לא נתקבלה.

אלי כהן: ההסתייגות נדחתה.

<תומר רוזנר: הסתייגות של חבר הכנסת ילין לגבי תנאי הכשירות.

אלי כהן: מי בעד?

אלי כהן: מי נגד?

אלי כהן: בעד – מיעוט

אלי כהן: ההסתייגות לא נתקבלה.

אלי כהן: ההסתייגות נדחתה.

<תומר רוזנר: ההסתייגות של חבר הכנסת יונה לגבי תנאי הכשירות.

אלי כהן: מי בעד?

אלי כהן: מי נגד?

אלי כהן: בעד – מיעוט

אלי כהן: ההסתייגות לא נתקבלה.

אלי כהן: ההסתייגות נדחתה.

<תומר רוזנר: ההסתייגות של חבר הכנסת יונה לגבי היעדר עבר פלילי.

אלי כהן: מי בעד?

אלי כהן: מי נגד?

אלי כהן: בעד – מיעוט

אלי כהן: ההסתייגות לא נתקבלה.

חיים ילין: אתם הצבעתם עכשיו על זה?

חיים ילין: אתם לא נורמליים.

אני הצבעתי בעד.

<קריאה: לתמוך בזה.

אלי כהן: הסתייגות התקבלה.

<תומר רוזנר: מה התקבל?

<קריאה: מי שיש לו עבר פלילי, לא יוכל להתמנות.

אלי כהן: חבר הכנסת יונה, בבקשה תקריא את ההסתייגות.

דוד ביטן: יש דברים שהם מינוריים.

<קריאה: אין מינורי.

<קריאה: עבר פלילי זה עבר פלילי.

יוסי יונה: ההסתייגות אומרת: מנהל הרשות יהיה אדם שלא הורשע בעבירה שמפאת מהותה, חומרתה או נסיבותיה אין הוא ראוי לכהן כמנהל הרשות או שתלוי ועומד נגדו כתב אישום בעבירה כאמור וטרם ניתן פסק דין בגינה.

דוד ביטן: זה בסדר.

אלי כהן: מי בעד?

אלי כהן: מי נגד?

אלי כהן: בעד – פה אחד

אלי כהן: ההסתייגות נתקבלה.

<תומר רוזנר: אנחנו עכשיו מצביעים על סעיף 5, כנוסח הוועדה עם כל ההסתייגויות.

אלי כהן: אנחנו מצביעים על סעיף 5 כנוסח הוועדה, עם ההסתייגויות.

<תומר רוזנר: אתם מצביעים על סעיף 5 כנוסח הוועדה, עם הנושא של פטור מלא ממכרז ל-18 חודשים ועם ההסתייגות של חבר הכנסת יונה כפי שהוקראה והתקבלה.

אלי כהן: מי בעד אישור סעיף 5?

אלי כהן: מי נגד?

אלי כהן: בעד – רוב

אלי כהן: סעיף 5 נתקבל.

אלי כהן: הסעיף התקבל.

יגאל גואטה: הצהרה לגבי הנכים.

אלי כהן: הצהרה ברורה ואני מבקש שאחר כך יחזור חבר הכנסת ביטן.

אלי כהן: קודם כל, אני באמת רוצה שוב לנצל את הבמה הזאת ולהודות לכל חברי הכנסת מהקואליציה ומהאופוזיציה על הנושא של המעורבות בחוק ועל כך שאני חושב שהחוק יוצא בצורה הרבה יותר טובה ומשמעותית.

אלי כהן: אני רוצה לציין לפרוטוקול לגבי הערתו של חבר הכנסת גואטה, בהמשך לעבודה ובהתאם לתיקון שהוא ביקש אתמול בעניין הקשישים שכאמור נכנס, לגבי הנכים.

אלי כהן: נמצא כאן עורקבי שמצלם אותנו.

אלי כהן: אנחנו לצורך העניין נפעל במסגרת חוק דייר סרבן להבטיח שמירה על זכויות הנכים בצורה מסודרת ובעיקר לגבי הנכים המורכבים.

יגאל גואטה: בכל מה שקשור לתשלומים הנוספים.

אלי כהן: בכל מה שקשור לתשלומים הנוספים.

אלי כהן: תודה רבה.

אלי כהן: הישיבה נעולה.

אלי כהן: בהצלחה.